laion/Wikipedia-Exotic huggingface dataset:
בריאנה אביגן

בריאנה ברברה-ג'יין אביגן (באנגלית: Briana Barbara-Jane Evigan; נולדה ב-23 באוקטובר 1986) היא שחקנית, רקדנית וזמרת-יוצרת אמריקאית. מוכרת בעיקר בשל תפקידה בסרט "סטפ אפ 2: הרחובות" ובהמשכו "סטפ אפ 5". אביגן נולדה בלוס אנג'לס, קליפורניה, לפמלה סי. סרפ, רקדנית, שחקנית ודוגמנית ולשחקן גרג אביגן (אנ'). אביגן היא הצעירה מבין שלושה אחים, יש לה אחות בשם ונסה לי (אנ') (ילידת 1981), גם היא שחקנית ואח בשם ג'ייסון (יליד 1983), מוזיקאי ומפיק מוזיקלי. סבתה מצד אביה הייתה ממוצא פולני, וסבה מצד אימה היה ממוצא איטלקי. אביגן למדה מחול מגיל 9, והיא למדה בקולג' העמק בלוס אנג'לס שם למדה לתואר בתקשורת. בשנת 1996 שיחקה בסרט האימה "ספקטר" לצד אביה. ב-2003 הופיעה בווידאו קליפ של לינקין פארק לשיר "Numb". ב-2008 שיחקה בתפקיד הראשי בסרט "סטפ-אפ 2: הרחובות", בו גילמה את דמותה של אנדי וסט. הסרט הניב הכנסות של 148 מיליון דולר ברחבי העולם. ב-1 ביוני 2008 קיבלה את פרס "MTV Movie Award", ביחד עם רוברט הופמן, עבור "הנשיקה הטובה ביותר בסרט" לשנה זו. בשנת 2009 הצטרפה אביגן לקאסט של הסרט "נקמה כפולה", בו גילמה את דמותה של קסידי. בשנה זו גם גילמה את קורי ריצ'רדסון בסרט "ס. דארקו". ב-2010 בריאנה השתתפה בקליפ של אנריקה איגלסיאס "Tonight" שיצא ב-22 בדצמבר. בשנת 2012 גילמה את אמה נאש בסרט האימה "בית המצבור" שביים הבמאי הונצואלי אדוארדו רודריגס לפי תסריט של גארי ספינלי. בשנת 2014 היא שבה לגלם את דמותה של אנדי וסט בתפקיד ראשי בסרט "סטפ אפ 5". בשנת 2015 שיחקה בסרט טלוויזיה קומי-רומנטי של ערוץ הולמרק "היה היה פעם חופשה" לצד אביה. בשנה זו הצטרפה לעונה השנייה של סדרת הטלוויזיה "מצאת החמה עד צאת הנשמה: הסדרה" בדמותה של סוניה לאם, דמות אורחת אשר התרחבה ל-8 פרקים. בשנת 2016 שיחקה בתפקיד ראשי בסרט הדרמה "צעצוע", וגם שיחקה בסרט "אהבה זה כל מה שאתה צריך" לצדם של אמילי אוסמנט ואליזבת רוהם. בשנת 2018 שיחקה בסרט הטלוויזיה המותח "אשתו הסודית של בעלי" לצדה של הלנה מטסון, ושיחקה בסרט הפעולה "ריבר רץ באדום" לצדם של ג'ורג' לופז וג'ון קיוזאק. מדיה וקבצים בנושא בריאנה אביגן בוויקישיתוף בריאנה אביגן, ברשת החברתית אקס (טוויטר) בריאנה אביגן, ברשת החברתית אינסטגרם בריאנה אביגן, במסד הנתונים הקולנועיים IMDb (באנגלית) בריאנה אביגן, באתר AllMovie (באנגלית) בריאנה אביגן, באתר Rotten Tomatoes (באנגלית) בריאנה אביגן, במסד הנתונים הקולנועיים KinoPoisk (ברוסית) בריאנה אביגן, באתר Discogs (באנגלית) exclusive-two-mothers-day-casting-updates‏
דניאל חארקה

דניאל חארקה גונסאלס (בספרדית: Daniel Jarque González;‏ 1 בינואר 1983 בברצלונה – 8 באוגוסט 2009) היה כדורגלן ספרדי ששיחק בעמדת הבלם באספניול. חארקה גדל במחלקת הנוער של אספניול, ובהמשך שיחק באספניול ב', קבוצת המילואים של המועדון. במהלך עונת 2002/2003 ערך את הופעת הבכורה שלו בקבוצה הבוגרת, ורשם 15 הופעות במדיה בשתי עונות, כאשר במקביל שיחק גם בקבוצת המילואים. בעונת 2004/2005 הפך חארקה לשחקן קבוע בקבוצה הבוגרת של אספניול. ב-2006 הוא זכה עם הקבוצה בגביע המלך הספרדי, וב-2007 הוא העפיל עמה עד לגמר גביע אופ"א, שהסתיים בהפסד לסביליה בדו-קרב בעיטות עונשין. במהלך עונה זו הוא האריך את חוזהו במועדון עד לשנת 2009. לפני עונת 2009/2010 קיבל חארקה את סרט הקפטן של אספניול מידי ראול טאמודו הוותיק. פחות מחודש לאחר מכן, במהלך מחנה אימונים של הקבוצה בקוברצ'נו שבאיטליה, לקה חארקה בדום לב ונמצא מת בחדרו בבית המלון. חארקה היה בן 26 במותו. ב-11 ביולי 2010 הבקיע אנדרס אינייסטה את שער הניצחון לזכות נבחרת ספרד בגמר מונדיאל 2010 מול נבחרת הולנד, וחגג אותו באמצעות הורדת חולצתו וחשיפת גופיה שעליה הכיתוב בספרדית "DANI JARQUE SIEMPRE CON NOSOTROS", שתרגומו לעברית הוא "דני חארקה תמיד איתנו". מדיה וקבצים בנושא דניאל חארקה בוויקישיתוף דניאל חארקה, באתר Transfermarkt דניאל חארקה, באתר Soccerway דניאל חארקה, באתר BDFutbol דניאל חארקה, באתר WorldFootball.net דניאל חארקה, באתר FootballDatabase.eu ynet, ספרד: קפטן אספניול התמוטט ומת, באתר ynet, 8 באוגוסט 2009 דניאל חארקה, באתר "Find a Grave" (באנגלית)
נורווק (קליפורניה)

נורווק (באנגלית: Norwalk) היא עיר במחוז לוס אנג'לס השוכנת מזרחית ללוס אנג'לס שבקליפורניה, ושייכת למטרופולין שלה. לפי מפקד התושבים בשנת 2000 חיו בה 103,298 תושבים. היישוב הוקם במאה ה-19 אך היא הוכרזה עיר רק בשנת 1957. העיר מרוחקת כ-27 ק"מ מזרחית ממרכז העיר לוס אנג'לס. העיר מונה אוכלוסייה גדולה של הולנדים והחל משנות ה-90 בעקבות ההגירה הגדולה ממקסיקו גם מקסיקנים. היא חלק מערי המעבר של לוס אנג'לס. לאחר שהסתיימה מלחמת ארצות הברית–מקסיקו, קליפורניה הייתה אזור מבוקש למגורים. בשנות ה-60 של המאה ה-19 נרכשו האדמות עליהן שוכנת העיר כיום. תוך זמן קצר החלה מכירה של שטחים למטרת בנייה. מספר משפחות קנו שטחים גדולים ובנו בהם חוות. בשנת 1973 נבנתה מסילת רכבת שעברה בקרבת מקום ונבנתה תחנת רכבת קטנה. בשנת 1874 ניתנה לעיירה השם 'נורווק'. תחנת הרכבת הייתה הסיבה העיקרית לכך שבעשור האחרון של המאה ה-19 החלו להתיישב באזור עוד ועוד משפחות. בשנת 1900 חיו בעיירה 50 משפחות. הרוב מתוכן עסקו בחקלאות או הפעילו מחלבות. עד היום ידועה העיר בזכות המחלבות המשובחות שלה. נורווק הוכרזה רשמית כעיר בשנת 1957. נורוולק שוכנת על שטח של 24.2 ק"מ רבועים, בגובה 92 מטרים מעל פני הים. נורווק היא עיר פרבר של לוס אנג'לס וחברה במועצת ערי המעבר של לוס אנג'לס. גבולותיה הן: סטנה פה ספרינגס בצפון, דאווני בצפון-מערב, בלפלאוור בדרום-מערב, קריטוס וארטסיה בדרום, ולה מיראדה בדרום-מזרח. נורווק, כמו כל אזור לוס אנג'לס ודרום קליפורניה ידועה בזכות אקלים ים תיכוני. החודש החם ביותר הוא אוגוסט. הטמפרטורה הגבוהה ביותר שנמדדה הייתה 43 מעלות צלזיוס והיא נמדדה בשנת 1961. החודש הקר ביותר הוא ינואר והטמפרטורה הנמוכה ביותר שנמדדה הייתה -4 מעלות צלזיוס בשנת 1963. ישנן 5 שכונות עיקריות בעיר: צפון מזרח סטדבייקר (מערב) כרמניטה (מזרח) סיביק סנטר (מרכז) וואן וויס (דרום) מקסיקו הרמוסיו, מקסיקו מקסיקו פרנסילו, מקסיקו מדיה וקבצים בנושא נורווק בוויקישיתוף אתר האינטרנט הרשמי של נורווק (באנגלית) אתר עיריית נורווק נורווק, באתר אנציקלופדיה בריטניקה (באנגלית)
ראדו

האם התכוונתם ל... ראדו (חברה) – מותג שעוני יוקרה ראדו הגדול – משליטי ולכיה ראדו היפה – משליטי ולכיה ראדו מאפומאץ – משליטי ולכיה אישטוואן ראדו – עיתונאי הונגרי אנטל ראדו – סופר, משורר והיסטוריון ספרות יהודי-הונגרי לילי ב. ראדו – משוררת יהודייה-הונגרייה פרנץ ראדו – מתמטיקאי יהודי-רומני שמואל ראדו – סופר ועיתונאי יהודי-הונגרי אישים ששמם הפרטי הוא ראדו שאנדור ראדו ראד
קניין (פירושונים)

האם התכוונתם ל... רכוש – קניינו של האדם, דברים שהוא בעלים עליהם דיני קניין – ההיבט המשפטי של הבעלות על דברים חזקה (קניין) – מושג משפטי המתאר שליטה אפקטיבית בנכס זכות הקניין – זכותו הבסיסית של כל אדם באשר הוא להיות בעלים על דברים קניין רוחני – שם כולל לקניין שחל על דברים שאינם מוחשיים זכויות יוצרים – זכויות בעלותיות-משפטיות על עבודה של יוצרה, שנובעות רק מכך שהוא יצר אותה כינוי קניין – בתחביר, סוג של לוואי המכונה גם "לוואי שייכות" במשפט העברי: קניין (הלכה) – התחום הכללי של בעלות על דברים – בהלכה קניין אגב – סוג של מעשה ההופך אדם לבעלים; שימוש בקניין של דבר אחד כדי להקנות דבר אחר קניין חליפין – סוג של מעשה ההופך אדם לבעלים; באמצעות מתן חפץ תמורת הדבר שנקנה קניין כסף – סוג של מעשה ההופך אדם לבעלים; באמצעות מתן כסף תמורת הדבר הנקנה קניין אודיתא – העברת בעלות המתבצעת באמצעות הודאתו של הבעלים (לפי רוב שיטות הראשונים) קניין משיכה וקניין הגבהה – קניינים המתבצעים על ידי מעשה המורה על הכנסת החפץ לרשות הקונה קניין חצר – קניין החל על ידי הכנסת החפץ הנקנה לרשות הקונה סיטומתא – מטבע לשון המתאר כל קניין שאינו תקף פורמלית, אך תוקפו נובע מכך שנהגו להשתמש בו קניין כיבוש – קניין החל באמצעות שליטה בשטח אסמכתא (קניין) – מושג הלכתי המתאר מצב בו למעשה הקניין לא מתלווה הסכמה נפשית מוחלטת ("גמירות דעת") מכירה הפקר שטר קניין הארגון העולמי לקניין רוחני
יער עננים

יער עננים, הידוע גם כיער ערפל או יער מועב, הוא יער גשם טרופי או סובטרופי, השוכן בדרך כלל באזורים הרריים, והמתאפיין בלחות גבוהה ובעננות נמוכה המופיעה באופן תדיר, בדרך כלל בגובה צמרות העצים. ליערות העננים שמות מקומיים רבים, דוגמת הלאוריסילבה במדיירה או היונגאס בפרו. היקפם של יערות העננים קטן יחסית, בשל כך שרק ברצועה קטנה משני צדדיו של קו המשווה מתקיימים התנאים הטופוגרפיים, האקלימיים והסביבתיים להופעתם. העננות התדירה בגובה נמוך מפחיתה את אור השמש הישיר ביער, ועימה קטנה גם ההתאיידות. העצים ביערות אלה נמוכים יותר וצמרותיהם מפותחות מאלה של עצים דומים ביערות הסמוכים להם, והלחות מביאה לעושר באפיפיטים וסקולריים ולשפע של שרכים וטחבי עלים המכסים את הקרקע ואת הצמחים האחרים. האדמה ביער בוצית והיא עשירה בכבול ובהומוס. חלק ניכר מהמשקעים ביערות העננים מופיע בצורת טיפות ערפל שמתעבה על עלי העצים, ונוטפות אל האדמה. קיימים גם יערות גשם ממוזגים שלהם מאפיינים דומים לאלה של יערות העננים הטרופיים והסובטרופיים. מדיה וקבצים בנושא יער עננים בוויקישיתוף יער עננים, באתר אנציקלופדיה בריטניקה (באנגלית)
אנדראה גריטי

אנדראה גריטי (באיטלקית: Andrea Gritti; 17 באפריל 1455 – 28 בדצמבר 1538) היה הדוכס ה-77 של ונציה. גריטי כיהן כדוג'ה מאז מינויו בשנת 1523 ועד פטירתו. גריטי נולד בבארדולינו הסמוכה לוורונה. בצעירותו שהה זמן רב בקונסטנטינופוליס בה פעל לפיתוח הסחר של לה סרניסימה. בשנת 1499 נכלא גריטי בקונסטנטינופוליס על ידי השלטונות באשמת ריגול ונידון להוצאה להורג. בזכות חברותו עם אישים בכירים בממשל העות'מאני הומתק דינו, והוא שוחרר מכלאו כעבור מספר שנים. בשנת 1509, לאחר ההפסד הוונציאני בקרב אנדאלו, בעקבותיו איבדה ונציה שטחים רבים בצפון איטליה, התמנה גריטי לתפקיד פרובדיטור - האחראי מטעם הרפובליקה על מפקדי הצבא השכירים, ובהוראת מועצת העשרה עמד בראש כוחות מקומיים אשר הביאו לבסוף לשחרורה של פדובה, החזרתה לשליטה וונציאנית, והגנתה מפני כוחותיו של מקסימיליאן הראשון קיסר האימפריה הרומית הקדושה. בשנת 1510, בעקבות מותו של ניקולו די פיטיליאנו, מונה גריטי למפקד הצבא הוונציאני. גריטי הגן על ונציה מפני הצבא הצרפתי ופיקד על הצבא הוונציאני במהלך מלחמת ליגת קמבריי. בשנת 1512 עמד בראש המשא ומתן עם פרנסואה הראשון, מלך צרפת, שהביאה לכך שוונציה עזבה את הליגה הקתולית ועברה לצידה של צרפת. בשנת 1523 נבחר גריטי לדוג'ה. לאחר בחירתו חתם גריטי על הסכם עם קרל החמישי, קיסר האימפריה הרומית הקדושה, ובעקבותיו עזבה ונציה את המלחמות האיטלקיות. גריטי ניסה לשמור על הנייטרליות של ונציה, וקרא לקרל ולפרנסואה להפסיק את הלוחמה ביניהם ולהתגונן יחדיו מפני האימפריה העות'מאנית אשר כבשה באותה עת חלקים מהונגריה. בשנת 1537, בעקבות התקפת הסולטאן סולימאן הראשון על קורפו, פרצה מלחמה בין ונציה לבין האימפריה העות'מאנית. גריטי הלך לעולמו בשנת 1538. מדיה וקבצים בנושא אנדראה גריטי בוויקישיתוף
Ancient Rites

Ancient Rites (באנגלית: פולחנים עתיקים, מבוטא: איינשנט רייטס) היא להקה בלגית, שניגנה בתחילת דרכה בלאק מטאל, אך יותר מאוחר התחילה לנגן גם ויקינג מטאל. הלהקה הוקמה בשנת 1988 על ידי הסולן והבסיסט גונתר תייס, שאליו הצטרפו הגיטריסטים פיליף ג'והן והמתופף סטפן. ב-1990 הקליטה הלהקה את הדמו Dark Ritual. זמן קצר לאחר מכן נהרג פיליף בתאונת דרכים, וסטפן התאבד. חרף זאת המשיכה הלהקה לתפקד בעזרתם של הגיטריסט בארט וונדרייק, והמתופף ולטר ואן קורטנברג, שתפסו את מקומם של סטפן ופיליף. בהרכב זה הוציאה הלהקה ב-1994 את אלבומה הראשון של, The Diabolic Senerades. ב-1996 הוציאה הלהקה את אלבומה השני, Blasfemia Eternal, וקבעה סיבוב הופעות לקידום האלבום החדש, אך 10 ימים לפני תחילתו עזב וונדרייק את הלהקה. מוזיקאים בלגים ולא בלגים התנדבו לעזור ללהקה, שעד שלב זה הייתה מורכבת אך ורק מפלמים, לקיים את מסעה ההופעות. בסופו של דבר תפס את מקומו של וונדרייק אריק ספרוטן ההולנדי. במהלך מסע הופעות ב-2003 לקידום ה-DVD, ‏ And The Hordes Stood As One, שב וונדרייק ללהקה. מאז הקמתה השתנה הסגנון המוזיקלי של הלהקה מבלאק מטאל לוויקינג מטאל, ובאלבומה האחרון, Rubicon, אף הופיעו אלמנטים מסגנון האוריינטל מטאל. במהלך השנים הופיעה הלהקה עם לא מעט להקות אחרות, בהן מטאליקה, דייסייד, סלייר, מנאוור, מוטורהד, מורביד אנג'ל, ספולטורה, קריידל אוף פילת', להקת הדת' מטאל הישראלית סיילם ועוד. 1990 - Dark Ritual (דמו) 1992 - Promo 1992 (דמו) Evil Prevails (EP) - 1992 The Diabolic Serenades - 1994 Blasfemia Eternal - 1996 Fatherland - 1998 The First Decade 1999-1989 - 1999 (אוסף) Dim Carcosa - 2001 Rubicon - 2006 Scenes of Splendour (VHS) - 2001 And The Hordes Stood As One (DVD) - 2003 And The Hordes Stood As One (CD) - 2003 Erik Sprooten (אריק ספרוטן) - גיטרה Domingo Smets (דומינגו סמראט) - בס/שירת רקע Walter Van Cortenberg (וולטר וואן קורטנברג) - תופים Davy Wouters (דיווי וואטרס) - קלידים Gunther Theys (גונתר ת'ייס) - סולן Jan "Örkki" Yrlund (ג'אן "אורקי" יירלונד) Stefan (סטפן) Philip (פיליף) Johan (ג'והן) Pascal (פסקל) Raf Jansen (ראף ג'אנסן) Bart Vandereycken (בארט וונדרייק) אתר האינטרנט הרשמי של Ancient Rites Ancient Rites, ברשת החברתית פייסבוק Ancient Rites, באתר ספוטיפיי Ancient Rites, באתר AllMusic (באנגלית) Ancient Rites, באתר MusicBrainz (באנגלית) Ancient Rites, להקה באתר Encyclopedia Metallum (באנגלית) Ancient Rites, באתר דיזר Ancient Rites, באתר Discogs (באנגלית) Ancient Rites, באתר Songkick (באנגלית) Ancient Rites | Listen and Stream Free Music, Albums, New Releases, Photos, Videos, Myspace Ancient Rites | Biography & History, AllMusic (באנגלית)
פייטרו לאנדו

פייטרו לאנדו (באיטלקית: Pietro Lando; ‏ 1462 - 9 בנובמבר 1545) היה הדוכס ה-78 של ונציה. לאנדו כיהן כדוג'ה מאז מינויו בשנת 1538 ועד פטירתו. בשנת 1471 נישא לאנדו לביאנקה קורנארו, אחותה הצעירה של קתרינה קורנארו, מלכת קפריסין. זמן קצר לאחר מכן הזמין לאנדו את הקמת קא' לאנדו-קורנארו (כיום קא' קורנארו-ספינאלי על גדת התעלה הגדולה). פייטרו לאנדו זכה לפופולריות בעומדו בראש הצי הימי של לה סרניסימה. בשנת 1537, בתקופת כהונתו של קודמו של לאנדו - אנדראה גריטי, בעקבות התקפת הסולטאן סולימאן הראשון על קורפו, פרצה מלחמה בין ונציה לבין האימפריה העות'מאנית. לאנדו נבחר לתפקיד הדוג'ה בשנת 1538, באמצע הלוחמה, ובעקבות התבוסות של הצי הוונציאני נאלץ, בשנת 1540 לחתום על הסכם שלום משפיל עם הסולטאן סולימאן הראשון, לפיו ויתרה ונציה על אחיזתה בפלופונסוס. לאנדו נפטר בשנת 1545. מדיה וקבצים בנושא פייטרו לאנדו בוויקישיתוף ההיסטוריה של קא' קורנארו
נורווק

האם התכוונתם ל... נורווק (קליפורניה) – העיר נורווק שבקליפורניה נורווק (קונטיקט) – העיר נורווק שבקונטיקט
אורי לוי

האם התכוונתם ל... אורי לוי (שדרן) – עיתונאי, ומנחה טלוויזיה ישראלי, מבכירי שדרני הספורט בישראל. אורי לוי (שחקן) – שחקן, מדבב ומנהל תיאטרון ישראלי. אורי לוי (במאי) – במאי קולנוע ישראלי. אורי לוי (קצין) – קצין צה"ל ומפקד חטיבה 5 אורי לוי (עיתונאי) – עיתונאי ספורט ישראלי.
ניקולאס ריירה

ניקולאס ריירה (בספרדית: Nicolas Riera; נולד ב-29 במאי 1985) הוא שחקן וזמר ארגנטינאי. הוא ידוע בעיקר בשל תפקידו בטלנובלה "כמעט מלאכים" בתור טצ'ו / חואן מורלס. היה חבר בלהקת "טין אנג'לס" יחד עם מריאנה אספוסיטו, חואן פדרו לנסאני, גסטון דלמאו ואאוחניה סוארס שהוחלפה מאוחר יותר ברוסיו איגרסבל. החל את דרכו אצל כריס מורנה כששיחק תפקידים אורחים בסדרות "אלמה פיראטה" ו"קטנטנות". הוא שיחק בסדרה "כמעט מלאכים" כאחד מהשחקנים הראשיים יחד עם חבריו לסדרה חואן פדרו לנסאני, מריאנה אספוסיטו, גאסטון דלמהאו, ואאוחניה סוארס. איתם גם הקים את להקת "טין אנג'לס" (Teen Angels). ה"טין אנג'לס" הופיעו בישראל 3 פעמים: באוקטובר 2009, במרץ 2010 ובפורים 2011. ב-2012 הודיעו חברה הלהקה שהם מתפרקים ועושים סיבוב הופעות פרידה אחרון. בשנת 2011 השתתף ריירה בעונה השביעית של הגרסה הארגנטינאית לתוכנית "רוקדים עם כוכבים" והייה למודח העשירי. בשנת 2012 שיחק בטלנובלה "אהבה מתוקה" לצד רוסיו איגרסבל. בשנת 2013 שיחק בטלנובלה "taxxi", שם שיחק את בנה של רוסיו איגרסבל. בשנת 2016 שיחק בטלנובלה "עשירים לא מבקשים רשות" בתפקיד חואן דומינגז חוארז. בשנים 2018–2021 כיכב ריירה בשלוש עונות של הטלנובלה Millennials" שמדברת על שישה חבר'ה צעירים בני דור המילניום ועל חייהם, האהבות שלהם, האינטרסים שלהם והקונפליקטים שלהם. בשנת 2022 שיחק בתפקיד משני בטלנובלה "הראשון מבינינו" לצדם של מרסדס פונס, בנחמין ויקוניה ולוסיאנו קסטרו. בשנת 2008 החל לצאת עם אאוחניה סוארס אשר הכיר על הסט של ״כמעט מלאכים״ השניים נפרדו ב-2010. בשנים 2011-2012 ניהל מערכת יחסים עם הרקדנית והשחקנית סילבינה אסקודרו. בשנת 2012 החל לצאת עם רוסיו איגרסבל, עמה שיחק ב״כמעט מלאכים״,ובשנת 2014 נפרדו. בשנים 2018 -2020 היה בזוגיות עם השחקנית ג'וליה גבטה. אתר האינטרנט הרשמי של ניקולאס ריירה ניקולאס ריירה, במסד הנתונים הקולנועיים IMDb (באנגלית) ניקולאס ריירה, במסד הנתונים הקולנועיים KinoPoisk (ברוסית) ניקולאס ריירה, באתר Discogs (באנגלית)
חיים בוכבינדר

חיים בוכבינדר (נולד ב-11 באוקטובר 1943) המכונה "איקסי", הוא כדורסלן עבר ישראלי ששיחק בעמדת הקלע וקומתו 192 ס"מ. בוכבינדר שיחק לאורך כל הקריירה שלו במכבי חיפה והיה השחקן המוביל שלה בשנות ה-60 ותחילת שנות ה-70. בוכבינדר החל לשחק במכבי חיפה בעונת 1961/62, בגיל 18. כבר בעונתו הראשונה במדי הקבוצה בליגת העל הישראלית הוא סיים במקום השביעי בדירוג הקולעים של הליגה עם 356 נקודות בסך הכול, ובעונה שלאחר מכן סיים במקום השלישי בדירוג הקולעים עם 435 נקודות. הוא המשיך להצטיין גם בעונות הבאות, אך לא הצליח להגיע להישגיים קבוצתיים ולא זכה מעולם באליפות. בעונת 1967/68 זכה בוכבינדר לראשונה בתואר מלך הסלים של ליגת העל, לאחר שקלע 792 נקודות בממוצע גבוה של 30.4 למשחק. הוא שב וזכה בתואר גם בעונת 1968/69. ב-1971 הוא הגיע עם מכבי חיפה להישג הגדול ביותר שלו, כשהוביל אותה להעפלה הראשונה בתולדותיה לגמר גביע המדינה בכדורסל, שם היא הפסידה למכבי תל אביב שהייתה הקבוצה הבכירה בכדורסל הישראלי. בשנת 1972 עזב בוכבינדר את מכבי חיפה ופרש ממשחק כדורסל פעיל. בוכבינדר הוא מלך הסלים של מכבי חיפה בכל הזמנים, ואף מדורג במקום השביעי בדירוג הקולעים של ליגת העל בכל הזמנים, עם 6,044 נקודות בסך הכול ב-11 עונות בהן שיחק. הוא מחזיק בשיא ממוצע הנקודות לשחקן ישראלי בקריירה, עם 23.5 בממוצע. במדי נבחרת ישראל בכדורסל שיחק בוכבינדר 46 פעמים והשתתף באליפות אירופה בכדורסל 1969, אך לא היה משחקניה המובילים. לאחר פרישתו הפך בוכבינדר למאמן. הוא החל לאמן בשנת 1981 את הפועל חיפה וב-1983 את נבחרת הקדטים של ישראל, ולא הצליח להצעיד אותה להשתתפות באליפות אירופה. בעונת 1984/85 הוא אימן את הפועל גליל עליון. באמצע עונת 1987/88 הוא מונה במקומו של יוסי הררי למאמנה של קבוצתו לשעבר מכבי חיפה, אך עזב בסיום העונה שבה היא סיימה במקום השביעי. ב-1990 אימן את מכבי קריית מוצקין. בוכבינדר גם שימש לאחר פרישתו כפרשן בתוכנית "צעד וחצי" בגלי צה"ל. היה מורה להתעמלות בבית ספר תיכון עירוני ה' בחיפה ואימן קבוצת כדורסל נכים בבית הלוחם חיפה. שני ילדיו של בוכבינדר, ניצן ואלון, גם הם כדורסלנים המשחקים בליגות הכדורסל בישראל. פרופיל, באתר פיב"א סטטיסטיקות קריירה באתר מנהלת ליגת העל מאמני כל הזמנים של הפועל חיפה, אתר מנהלת ליגת העל
HR

האם התכוונתם ל... דיאגרמת הרצשפרונג-ראסל (דיאגרמת HR) - באסטרונומיה, תרשים הקושר את הבהירות המוחלטת של כוכב לטמפרטורת פני השטח שלו, ובכך גם לצבע שלו משאבי אנוש (בלועזית: HR) - תחום של ניהול המתייחס לעיסוק בכוח האדם כחלק מכריע בהתנהגות ארגונים
מנהלת ליגת העל בכדורסל

מִנְהֶלֶת ליגת העל בכדורסל הוא ארגון ספורט המרכז את פעילותה של ליגת העל בכדורסל, גביע ווינר, משחק האולסטאר וליגת הקיץ. המִנְהָלָה היא מלכ"ר שנוסד בשנת 2002 ביוזמת קבוצות ליגת העל בכדורסל אשר בחרו להקים ארגון עצמאי משלהם כדי שיפקח ויסדיר את הארגון, הפיתוח והניהול של הליגה, במקום איגוד הכדורסל בישראל. מנהלת הליגה מורכבת מ-13 חברי דירקטוריון ובראשם עומד שמואל פרנקל. 10 מחברי הדירקטוריון הם יושבי הראש והבעלים של קבוצות ליגת העל בכדורסל, בנוסף ל-3 חברי הדירקטוריון שחברים גם באיגוד הכדורסל. מנהלת הליגה חברה בארגון היול"ב משנת 2005, ולוקחת חלק פעיל בכל פעילויותיו של היול"ב. מנהלת הליגה עוזרת בתיאום וארגון משחקי הקבוצות הישראליות במפעלים האירופיים – היורוליג והיורוקאפ. ב-28 בדצמבר 2015 הודיע יו"ר מכבי תל אביב שמעון מזרחי על פרישתו מדירקטוריון מנהלת ליגת העל בכדורסל ועל פרישתה של מכבי תל אביב מהמנהלה. הסיבות שהובילו למהלך הן שורת החלטות לא ספורטיביות שנעשו כדי לפגוע במכבי תל אביב והשתלטותן של כמה קבוצות על הצבעות הדירקטוריון והטייתן לרעת הקבוצות הבכירות, כך לטענת מכבי תל אביב, כל זאת על רקע העברת חוק המתאזרחים אשר מונע מקבוצה להחזיק בסגל השחקנים שלה יותר ממתאזרח אחד. במאי 2018 השבית ארגון שחקני הכדורסל את משחקי המחזור בליגת העל במחאה על רצונה של מנהלת הליגה לבטל את החוק הרוסי, המחייב מספר שחקנים ישראלים מינימלי בחמישייה המשחקת. לאחר שהמגעים בין ארגון השחקנים למנהלת הליגה לא הבשילו לכלל הסכם, הודיעה המנהלה כי הליגה הסתיימה לפני מועד סיומה הרשמי, ללא הכרזה על אלופה, בסופו של דבר נחתם הסכם בין הארגון השחקנים למנהלת והליגה חזרה. נכון לינואר 2023 ארי שטינברג – יו"ר המנהלת רענן כץ – נשיא כבוד, ונותן חסות לליגה, חברת RK טל פנחס – הפועל אילת כפיר ארזי – הפועל באר שבע דימונה איתן לנציאנו – הפועל חולון אלון קרמר – הפועל ירושלים יניב מזרחי – עירוני נס ציונה עדלי מרכוס – מכבי תל אביב רמי כהן – הפועל תל אביב אלדד אקוניס – בני הרצליה טמיר אברהמס – הפועל גליל עליון נפתלי בנטוב – עירוני קריית אתא ירון אוחיון – הפועל גלבוע גליל ראובן אלקס – הפועל חיפה נאור גלילי ועודד נחמן – נציגי איגוד הכדורסל אסי ברטפלד, דני בירן ויואב הורוביץ – נציגי הציבור אבנר קופל (2002–2012) שמואל פרנקל (2012–2023) ארי שטיינברג (2023–היום) אתר האינטרנט הרשמי של מנהלת ליגת העל בכדורסל (בעברית ובאנגלית) מנהלת ליגת העל בכדורסל, ברשת החברתית פייסבוק מנהלת ליגת העל בכדורסל, סרטונים בערוץ היוטיוב מכתב הפרישה של עו"ד שמעון מזרחי אור שקדי‏, מנהלת הליגה החליטה: עונת הכדורסל הסתיימה, באתר וואלה, 24 במאי 2018 מנהלת ליגת העל בכדורסל | חברי הדירקטוריון, באתר www.basket.co.il ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
אביטל (פירושונים)

האם התכוונתם ל... אביטל – מושב בעמק יזרעאל הר אביטל – הר געש מסוג קלדרה השוכן ברמת הגולן אביטל (דמות מקראית) – אחת מבנות זוג של דוד המלך, אמו של שפטיה אישים ששם משפחתם אביטל: אבי אביטל – מלחין ונגן מנדולינה ישראלי אופק אביטל – כדורסלן ישראלי אילנה אביטל – זמרת ושחקנית ישראלית איצ'ו אביטל – שחקן קולנוע ותיאטרון ישראלי אסי אביטל (אבוטבול) - ראש ארגון פשע ישראלי גדעון אביטל-אפשטיין – היסטוריון, חוקר תרבות, סופר, מרצה ועורך דין גבריאל אביטל – דוקטור להנדסה אווירונאוטית דורון אביטל – מפקד סיירת מטכ"ל בין השנים 1992–1994 ימימה אביטל – מיסטיקנית דתית קבלית, מפתחת "שיטת ימימה" יעל וגנר-אביטל – מנצחת מקהלות קאמריות ישראלית יעלה אביטל – זמרת סופרן ישראלית מאיר אביטל – לשעבר מנכ"ל קבוצת "הארגז", זוכה פרס קפלן מילי אביטל – שחקנית ודוגמנית ישראלית-אמריקאית עדן אביטל – כדורגלנית ישראלית עומר אביטל – מוזיקאי ג'אז, ומלחין ג'אז ישראלי-אמריקאי ציון אביטל – חוקר תרבות ואמנות ישראלי קולט אביטל – דיפלומטית ישראלית וחברת הכנסת מטעם מפלגת העבודה שי אביטל – מנכ"ל המשרד להגנת הסביבה, ואלוף במילואים בצה"ל שי אביטל – סוכן דוגמניות שמואל אביטל – חבר הכנסת מטעם מפלגת העבודה ושר בלי תיק מטעם עם אחד שמואל אביטל (מתמטיקאי) – פרופסור למתמטיקה תומר אביטל – אקטיביסט ועיתונאי עצמאי אישים ששמם הפרטי הוא אביטל
מנחם מיכאלי

מנחם מיכאלי (באזרית: Mirzə Xəzər – מירזה כוזר, 29 בנובמבר 1947 - 31 בינואר 2020) היה איש תקשורת ומתרגם ישראלי. מיכאלי שהיה מוכר גם בשם מירזה מיכאלי, והיה יהודי במוצאו, נולד באזרבייג'ן, אז חלק מברית המועצות. הוא היה נכדו של הרב ג'אומשואד מיקאילוו מההתנחלות היהודית של מאוג'יהאפטאראן במחוז יסמאיילי באזרבייג'ן. מיכאלי השלים את לימודיו בפקולטה למשפטים באוניברסיטה הממלכתית של אזרבייג'ן בשנת 1973. הוא עבד כעורך דין בין השנים 1973 ותחילת 1974. ביוני 1974 עלה לישראל, והשתתף בקורסים למשפטים באוניברסיטת תל אביב. הוא שירת בצה"ל בין יוני 1975 וינואר 1976. מיכאלי תרגם את התנ"ך (הברית הישנה) והברית החדשה לאזרית לבקשת המכון לתרגום תנ"ך בסטוקהולם. מיכאלי החל את עבודת תרגום הברית החדשה לאזרית בשנת 1975 והשלים אותו בשנת 1984. בשנים האחרונות הודפס התרגום חמש פעמים. ב-1984 סיים גם את תרגום התנ"ך, אולם תרגום זה טרם ראה אור (נכון לשנת 2009). מיכאלי עבד כסגן העורך הראשי של השירות האזרי ברדיו אירופה החופשית במינכן בין השנים 1976 ו-1985. ב-1985 עבר לוושינגטון, ושימש שם עורך ראשי של השירות האזרי ברדיו קול אמריקה. בשנת 1987 הוא חזר לרדיו "אירופה החופשית" בגרמניה ושם עבד עד 2003. בתחילת 2004 הקים עיתון "קולו של מירזה חאזר" בבאקו, בירת אזרבייג'ן. במהלך שנת 2005 הנחה תוכנית טלוויזיה עצמאית, הראשונה ששודרה באזרבייג'ן ממדינה זרה. בדצמבר 2005 השיק תחנת רדיו באינטרנט. קולו ושמו של חאזר היו מוכרים לרוב האזרים בתוך ומחוץ לאזרבייג'ן. מאמרים של חאזר שעסקו במצבה הפוליטי והכלכלי של אזרבייג'ן ומדינות ברית המועצות לשעבר התפרסמו בטורקיה, בצ'כיה ובמדינות נוספות. במהלך ינואר השחור (20 בינואר 1990) הצליחו מיכאלי וצוותו לשדר דיווחים יומיים מבאקו והיו למקור החדשות היחיד לאזרים בתוך ומחוץ למדינה. שמו של חאזר נכלל בספר "מאה אזרבייג'נים גדולים" שחובר על ידי החוקרת האזרית עליזה ניג'ט ויצא לאור בבאקו בשנת 1999. שמו הופיע ב"אנציקלופדיה של יהודי ההרים". הספר הודפס בחיפה ב-2006. מאוגוסט 2009 ועד למותו, ניהל חאזר את העיתון באינטרנט בשלוש שפות: אזרית, אנגלית ורוסית. חאזר התגורר במינכן. הקונגרס הראשון של יהודי ההרים: מה מאפיין את יהודי הקווקז, באתר החדשות של מיכאלי היחסים בין אירן ואזרבייג'ן המצב הפוליטי באזרבייג'ן, 2001 מדיה וקבצים בנושא מנחם מיכאלי בוויקישיתוף אתר האינטרנט הרשמי של מנחם מיכאלי [1] [2] [3] [4] המכון לתרגום תנ"ך אינטרנט אזרי אינטרנט של יהודי ההרים [5] [6] [7] [8] [9] [10] [11] [12]